Увечары святкаванне Дня ведаў працягнулася на плошчы ля ГЦК урачыстым шэсцем першакласнікаў і выпускнікоў абедзвюх гарадскіх школ. З віншавальнымі словамі звярнуўся да ўсіх начальнік аддзела адукацыі, спорту і турызму Дзмітрый Парцянка. Па традыцыі, якая з’явілася ў мінулым годзе, выпускнікі ўручылі першакласнікам сімвалічны ключ ведаў ад школьных дзвярэй. Вучні СШ № 1 і № 2 сталі ўдзельнікамі святочнага канцэрта: сваім талентам яны з задавальненнем дзяліліся са шматлікімі гараджанамі, якія прыйшлі на мерапрыемства. Для дзяцей былі арганізаваны забаўляльныя пляцоўкі.